钦定古今图书集成/明伦汇编/氏族典/第383卷 > 李奖
## 钦定古今图书集成/明伦汇编/氏族典/第383卷 > 李奖

按《魏书李平传》，“平长子奖，字遵穆，自太尉参军事，累
迁至安东将军、光禄大夫，出为抚军将军、相州刺史。
初，元乂擅朝，奖为其亲待，频居显要。灵太后反政，削
除官爵。孝庄初，为散骑常侍、镇东将军、河南尹。元颢
入洛，以奖兼尚书右仆射，慰劳徐州，羽林及城人不
承颢旨，害奖。出帝时，奖故吏宋游道上书理奖，诏赠”
卫将军、冀州刺史。子构袭。武定末，太子中舍人。齐受
禅，爵例降。